*Projekts*

2016.gada \_\_\_.\_\_\_\_\_ Noteikumi Nr.\_\_\_

Rīgā (prot. Nr.\_\_\_ \_\_\_.§)

**Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai**

*Izdoti saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu un Attīstības finanšu institūcijas likuma 12.panta ceturto daļu*

1. **Vispārīgie jautājumi**
2. Noteikumi nosaka:
	1. kārtību, kādā īsteno darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.2. pasākumu “Mezanīna aizdevumi” (turpmāk – pasākums);
	2. pasākuma mērķi;
	3. pasākumam pieejamo finansējumu;
	4. pasākuma ietvaros atbalstāmās darbības.
3. Pasākuma mērķis ir sekmēt komersantu un lauksaimniecības pakalpojumu kooperatīvo sabiedrību (turpmāk - saimnieciskās darbības veicēji) attīstību un konkurētspēju, sniedzot finansējumu mezanīna aizdevumu (turpmāk – paralēlais aizdevums) veidā dzīvotspējīgu uzņēmējdarbības projektu īstenošanai.
4. Šo noteikumu ietvaros paralēlais aizdevums ir ilgtermiņa investīciju aizdevums ar paaugstinātu kredīta risku.
5. Paralēlais aizdevums saimnieciskās darbības veicējam tiek sniegts kopā ar Latvijā reģistrētas kredītiestādes vai tās meitas sabiedrības (turpmāk – kredītiestāde) finansējumu.
6. Paralēlais aizdevums ir subordinēts attiecībā pret kredītiestādes sniegto ilgtermiņa kredītu vai finanšu līzingu un ir pastiprināts ar zemāku nodrošinājuma kārtu nekā kredītiestādes sniegtais ilgtermiņa kredīts vai finanšu līzings.
7. Paralēlos aizdevumus izsniedz akciju sabiedrība ”Attīstības finanšu institūcija Altum“ (turpmāk – sabiedrība Altum).
8. Paralēlo aizdevumu izsniegšanas kārtību atbilstoši šo noteikumu III ietvertajiem nosacījumiem nosaka saskaņā ar civiltiesiskajiem līgumiem, kas noslēgti starp sabiedrību Altum, saimnieciskās darbības veicēju un kredītiestādi.
9. Pasākuma ietvaros un papildus pieejamais finansējums ir 32 000 000 *euro,* tajā skaitā Eiropas Reģionālās attīstības fonda (turpmāk – ERAF) 7 000 000 *euro,* darbības programmas “Uzņēmējdarbība un inovācijas” papildinājuma 2.2.1.4.1. apakšaktivitātē “Atbalsts aizdevumu veidā komersantu konkurētspējas uzlabošanai” (turpmāk – 2.2.1.4.1.apakšaktivitāte) gūto atmaksu publiskās finansējuma daļa 5 000 000 *euro* apmērā un sabiedrības Altum finansējums 20 000 000 *euro*:
	1. Pasākuma ietvaros paralēlajiem aizdevumiem pieejamais finansējums ir 15 000 000 *euro*, ko veido ERAF finansējums 5 800 000 *euro* un sabiedrības Altum finansējums 9 200 000 *euro;*
	2. Sabiedrības Altum pārvaldības izmaksas pasākuma ietvaros ir ERAF finansējums 1 200 000 *euro* apmērā;
	3. finansējums paralēlajiem aizdevumiem lielajiem saimnieciskās darbības veicējiem ir 5 000 000 *euro*, ko veido sabiedrības Altum finansējums;
	4. papildus ir pieejams finansējums paralēlajiem aizdevumiem 10 000 000 *euro* apmērā, kas sastāv no 2.2.1.4.1.apakšaktivitātes gūto atmaksu publiskās finansējuma daļa 4 200 000 *euro* apmērāunsabiedrības Altum finansējuma 5 800 000 *euro.*
	5. sabiedrības Altum pārvaldības izmaksas šo noteikumu 8.4.punktā minētajai darbībai – 800 000 *euro* no 2.2.1.4.1.apakšaktivitātē gūto atmaksu publiskās finansējuma daļas.
10. Sabiedrībai Altum ir pieejams finansējums pārvaldības izmaksu segšanai līdz 2 000 000 *euro*:
	1. Paralēlajiem aizdevumiem, kas tiek finansēti no šo noteikumu 8.1.punktā minētā finansējuma:
		1. atbilstības periodā ERAF finansējums saskaņā ar šo noteikumu 8.2.punktu, ievērojot Eiropas Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Regula Nr.480/2014) 13. panta 2. un 3.punktā noteikto;
		2. pēc atbilstības perioda – šī pasākuma atmaksātais publiskais finansējums līdz 1,5% apmērā no kopējās izsniegto aizdevumu summas atbilstoši Ministru kabineta 2016.gada 1.marta noteikumu Nr.118 “Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu”” (turpmāk – MK noteikumi Nr.118) 22.punktā noteiktajam;
	2. Paralēlajiem aizdevumiem, kas tiek finansēti no šo noteikumu 8.4.punktā minētā finansējuma:
		1. līdz 2023.gada 31.decembrim - saskaņā ar šo noteikumu 8.5. punktu atbilstoši MK noteikumu Nr.118 22.punktā noteiktajam;
		2. sākot ar 2024.gada 1.janvāri - šī pasākuma atmaksātais publiskais finansējums līdz 1.5% apmērā no kopējās izsniegto aizdevumu summas atbilstoši MK noteikumu Nr.118 22.punktā noteiktajam.
11. Šo noteikumu 8.punktā noteikto sabiedrības Altum finansējumu veido valsts aizdevums, ko Sabiedrība Altum piesaista saskaņā ar normatīvajiem aktiem par kārtību kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtību ar šādiem izsniegšanas nosacījumiem:

10.1. valsts aizdevuma izmantošanas mērķis ir paralēlo aizdevumu sniegšana šajos noteikumos noteiktajiem mērķiem;

10.2. valsts aizdevuma summa ir 20 000 000 *euro*;

10.3. valsts aizdevumu piešķir kredītlīnijas veidā;

10.4. valsts aizdevumam netiek piemērota riska procentu likme;

10.5. valsts aizdevuma nodrošinājums ir komercķīla uz sabiedrības Altum prasījuma tiesībām, kas izrietēs no sabiedrības Altum izsniegtajiem aizdevumiem šo noteikumu ietvaros.

1. Sabiedrības Altum pārvaldības izmaksu daļai, kura tiek aprēķināta, pamatojoties uz snieguma rezultātiem, piemēro 2% samazinājumu, ja saskaņā ar Regulas Nr. 480/2014 12. pantā definētajiem kritērijiem 2023.gada 31.decembrī:
	1. pasākuma ERAF finansējuma apguve ir mazāka par 80 %;
	2. atbalstīto saimnieciskās darbības veicēju skaits pasākuma ietvaros ir mazāks kā 12.
2. Pasākuma īstenošanai pieejamais ERAF un papildus finansējums, ko veido 2.2.1.4.1.apakšaktivitātē gūto atmaksu publiskā finansējuma daļa, nevar tikt izmantots lielo saimnieciskās darbības veicēju finansēšanai un attiecīgo pārvaldības izmaksu segšanai.
3. Paralēlie aizdevumi lielajiem saimnieciskās darbības veicējiem ir pieejami pēc Eiropas Stratēģisko investīciju fonda garantiju piesaistīšanas un tā finansējuma avots ir šo noteikumu 8.3.punktā minētais sabiedrības Altum finansējums.
4. Šo noteikumu izpratnē mikro, mazais un vidējais saimnieciskās darbības veicējs ir saimnieciskās darbības veicējs, kas atbilst Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (turpmāk – Komisijas regula Nr. [651/2014](http://eur-lex.europa.eu/eli/reg/2014/651?locale=LV)) (Eiropas Savienības Oficiālais Vēstnesis, 2014. gada 26. jūnijs, L 187) 1.pielikumā noteiktajām definīcijām.
5. Lielais saimnieciskās darbības veicējs ir saimnieciskās darbības veicējs, kas atbilst Komisijas regulas Nr. 651/2014 2.panta 24.punktam.
6. Šo noteikumu izpratnē saistītās personas ir saimnieciskās darbības veicēji, kas atbilst Komisijas regulas Nr.[651/2014](http://eur-lex.europa.eu/eli/reg/2014/651?locale=LV) 1.pielikuma 3.panta 3.punktā noteiktajai “saistīto uzņēmumu” definīcijai.
7. Šo noteikumu 8.1. un 8.4.apakšpunktos minētā finansējuma gadījumā zaudējumus no neatgūtajiem aizdevumiem sedz šādi:
	1. pirmos zaudējumus sedz no ERAF publiskā vai 2.2.1.4.1.apakšaktivitātē gūto atmaksu publiskā finansējuma līdz apjomam, kas noteikts procentuāli no kopējās izsniegto aizdevumu summas, balstoties uz sagaidāmo zaudējumu riska novērtējumu atbilstoši Attīstības finanšu institūcijas likuma 12.panta trešajai daļai;
	2. turpmākos zaudējumus, kas pārsniedz pirmo zaudējumu noteikto robežu, sedz no sabiedrības Altum piesaistītā finansējuma;
	3. Sabiedrībai Altum ir tiesības atteikties no turpmāka pasākuma īstenošanas pamatojoties uz faktiskajiem zaudējumiem, kas pārsniedz iepriekš prognozēto sagaidāmo zaudējumu rādītājus. Šādas situācijas iestāšanās gadījumā sabiedrība Altum iesniedz Ekonomikas ministrijai grozījumus fondu fonda biznesa plānā saskaņā ar MK noteikumiem Nr.118.
8. Kopējie attiecināmie izdevumi sabiedrībai Altum tiek atlīdzināti saskaņā ar Darbības programmā „Izaugsme un nodarbinātība” specifiskā atbalsta mērķa, saskaņā ar kuru šis finanšu instruments tiek īstenots, ERAF līdzfinansējuma likmi.
9. **Paralēlo aizdevumu piešķiršanas nosacījumi**
10. Paralēlo aizdevumu sniedz kā reģionālo atbalstu ieguldījumiem saskaņā ar Komisijas regulu Nr. [651/2014](http://eur-lex.europa.eu/eli/reg/2014/651?locale=LV) 13. un 14.pantu.
11. Paralēlo aizdevumu nepiešķir šādām darbībām un nozarēm:
	1. Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 1.panta 2.punktā noteiktajām darbībām;
	2. Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 1.panta 3.punktā noteiktajām nozarēm;
	3. Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 13.panta “a” punktā noteiktajām nozarēm;
	4. Eiropas Parlamenta un Padomes 2013.gada 17.decembra Regulas (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr. 1080/2006 3.panta 3.punkta “a”, “b” un “e” apakšpunktā noteiktajām nozarēm un darbībām. Minētais nosacījums ir attiecināms, ja paralēlais aizdevums tiek finansēts no ERAF finansējuma;
	5. vairumtirdzniecībai un mazumtirdzniecībai (ES Saimniecisko darbību statistiskā klasifikācija (tālāk tekstā – NACE) 2.redakcijas 45. nodaļa “Automobiļu un motociklu vairumtirdzniecība, mazumtirdzniecība un remonts” un 46.nodaļa “Vairumtirdzniecība, izņemot automobiļus un motociklus”), izņemot gadījumus, kad paralēlais aizdevums tiek piešķirts saimnieciskās darbības veicējam, kura pamatdarbība ir apstrādes nozare (NACE 2.redakcijas C sadaļa “Apstrādes rūpniecība”);
	6. ieroču un munīcijas tirdzniecībai (NACE 2.redakcijas grupa 47.78 “Citur neklasificēta jaunu preču mazumtirdzniecība specializētajos veikalos”);
	7. alkohola tirdzniecībai (NACE 2.redakcijas grupa 46.53 “Dzērienu vairumtirdzniecība” un grupa 47.52 “Alkoholisko un citu dzērienu mazumtirdzniecība specializētajos veikalos”);
	8. tabakas izstrādājumu ražošanai un tirdzniecībai (NACE 2.redakcijas 12.nodaļa “Tabakas izstrādājumu ražošana” un grupa 46.35 “Tabakas izstrādājumu vairumtirdzniecība”, un grupa 47.26 “Tabakas izstrādājumu mazumtirdzniecība specializētajos veikalos”);
	9. azartspēlēm un derībām (NACE 2.redakcijas 92.nodaļa “Azartspēles un derības”);
	10. finanšu un apdrošināšanas darbībai (NACE 2.redakcijas K sadaļa “Finanšu un apdrošināšanas darbības”);
	11. operācijām ar nekustamo īpašumu (NACE 2.redakcijas L sadaļa “Operācijas ar nekustamo īpašumu”, izņemot 68.32 apakšpunktu “Nekustamā īpašuma pārvaldīšana par atlīdzību vai uz līguma pamata), izņemot gadījumus, ja aizdevums tiek piešķirts nekustamā industriālā īpašuma attīstīšanai;
	12. transportlīdzekļu, individuālās lietošanas priekšmetu, sadzīves aparatūras un sadzīves iekārtu iznomāšanai (NACE 2.redakcijas grupa 77.1 “Automobiļu iznomāšana un ekspluatācijas līzings”, grupa 77.2 “Individuālās lietošanas priekšmetu un mājsaimniecības piederumu iznomāšana un ekspluatācijas līzings” un grupa 77.3 “Pārējo darba mašīnu, iekārtu un materiālo līdzekļu iznomāšana un ekspluatācijas līzings”);
	13. transportlīdzekļu un transporta aprīkojuma iegādei saimnieciskās darbības veicējiem, kas darbojas transporta nozarē (NACE 2.redakcijas H sadaļa “Transports un uzglabāšana”);
	14. sabiedrisko, politisko un citu organizāciju darbībai (NACE 2.redacijas 94.nodaļa “Sabiedrisko, politisko un citu organizāciju darbība”);
	15. individuālās lietošanas priekšmetu un mājsaimniecības piederumu remontam, pārējo individuālo pakalpojumu sniegšanai (NACE 2.redakcijas grupa 95.2 “Individuālās lietošanas priekšmetu un mājsaimniecības piederumu remonts” un 96.nodaļa “Pārējo individuālo pakalpojumu sniegšana”);
	16. mājsaimniecību kā darba devēju darbībai (NACE 2.redakcijas T sadaļa “Mājsaimniecību kā darba devēju darbība; pašpatēriņa preču ražošana un pakalpojumu sniegšana individuālajās mājsaimniecībās”);
	17. elektroenerģijai un siltumapgādei (NACE 2.redakcijas D sadaļa “Elektroenerģija, gāzes apgāde, siltumapgāde un gaisa kondicionēšana”);
	18. neapbūvētas vai apbūvētas zemes iegādei, ja zemes iegādes summa pārsniedz 10 % no paralēlā aizdevuma summas. Minētais nosacījums ir attiecināms, ja paralēlais aizdevums tiek finansēts no ERAF finansējuma.
12. Saimnieciskās darbības veicējam ir jānodrošinadarbības vai izmaksu nošķiršana saskaņā ar Komisijas regulas Nr.651/2014 1.panta 3.punktu gadījumā, ja saimnieciskās darbības veicējs vienlaikus darbojas šo noteikumu ietvaros atbalstāmajās un neatbalstāmajās nozarēs.
13. Paralēlo aizdevumu nepiešķir saimnieciskās darbības veicējiem, kuri uz paralēlā aizdevuma pieteikuma iesniegšanas dienu atbilst šādām pazīmēm:
	1. uz tiem attiecas līdzekļu atgūšanas rīkojums saskaņā ar Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 1. panta 4.punkta “a” apakšpunktu;
	2. tiem saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*;
	3. tas atbilst grūtībās nonākuša komersanta statusam saskaņā ar Komisijas Regulas Nr.651/2014 2. panta 18. punkta definīciju.
14. Šo noteikumu ietvaros attiecināmās izmaksas ir ieguldījumi materiālajos aktīvos saskaņā ar Komisijas regulas Nr.651/2014 2.panta 29.punktu un nemateriālajos aktīvos saskaņā ar Komisijas regulas Nr.651/2014 2.panta 30.punktu sākotnējo investīciju vai sākotnējo investīciju jaunā ekonomiskā darbībā ietvaros saskaņā ar Komisijas regulas Nr.651/2014 2.panta 49.un 51.pantā noteikto, ja vienlaikus tiek izpildīti šādi nosacījumi:
	1. aktīvi ir jauni (izņemot gadījumus, ja saimnieciskās darbības veicējs ir mikro, mazais vai vidējais saimnieciskās darbības veicējs un izņemot uzņēmējdarbības vietas iegādi) atbilstoši Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 14.panta 6.punkta nosacījumiem;
	2. nemateriālie aktīvi atbilst Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 14.panta 8.punkta nosacījumiem;
	3. aktīvi paliek Latvijas Republikā atbilstoši prasībām, kas ir noteiktas Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 14.panta 5.punktā;
	4. sniegtajam atbalstam ir stimulējoša ietekme atbilstoši pazīmēm, kas ir noteiktas Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 6.panta 2.punktā.
15. Paralēlo aizdevumu būtiskām pārmaiņām ražošanas procesā un esošas uzņēmējdarbības vietas darbības dažādošanai var piešķirt, ja tiek ievēroti Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 14.panta 7.punkta nosacījumi.
16. Paralēlais aizdevums tiek piešķirts, ja tā apmērs ir vismaz 50 000 *euro*.
17. Paralēlā aizdevuma apmērs nepārsniedz 5 000 000 *euro*.
18. Piešķirot paralēlo aizdevumu apmērā līdz 2 000 000 *euro,* tas nepārsniedz 45 % no šo noteikumu noteiktajām projekta attiecināmajām izmaksām mikro, mazam un vidējam saimnieciskās darbības veicējam un 35 % - lielajam saimnieciskās darbības veicējam.
19. Piešķirot paralēlo aizdevumu apmērā virs 2 000 000 *euro* un līdz 5 000 000 *euro*, tas nepārsniedz 35% no šo noteikumu noteiktajām projekta attiecināmajām izmaksām.
20. Paralēlo aizdevumu piešķir, ja tiek izpildīti šādi nosacījumi:
	1. saimnieciskās darbības veicējs nodrošina finansiālo ieguldījumu (tajā skaitā kredītiestādes izsniegtu ilgtermiņa kredītu vai finanšu līzingu) vismaz 25 % apmērā no šo noteikumu attiecināmajām izmaksām. Par šo finansiālo ieguldījumu nav saņemts nekāds publiskais atbalsts, tajā skaitā nav saņemts valsts vai pašvaldību galvojums, kā arī šis finansējums nav valsts vai pašvaldības izsniegts kredīts uz atvieglotiem nosacījumiem.
	2. ieguldījumu projekta attiecināmās izmaksas tiek finansētas ar kredītiestādes finansējumu (ilgtermiņa kredītu vai finanšu līzingu), kura apmērs nav mazāks par šo noteikumu ietvaros izsniegtā paralēlā aizdevuma summu.
21. Paralēlā aizdevuma termiņš nepārsniedz 10 gadus. Paralēlā aizdevuma termiņš projektiem nekustamā īpašuma iegādes, celtniecības vai rekonstrukcijas jomā nepārsniedz 15 gadus.
22. Paralēlajiem aizdevumiem var piemērot pamatsummas atmaksas atlikto termiņu, ja projekta īstenošanai piešķirtā kredītiestādes finansējuma daļai tiek piemērots pamatsummas atmaksas atliktais termiņš. Šajā gadījumā paralēlajiem aizdevumiem pamatsummas atmaksas atliktais termiņš nedrīkst pārsniegt kredītiestādes piešķirtā finansējuma pamatsummas atlikto termiņu vairāk par 12 mēnešiem.
23. Paralēlam aizdevumam tiek noteikta mainīgā procentu likme.
24. Paralēlā aizdevuma kopējo gada procentu likmi veido:
	1. aizdevumiem, kas tiek finansēti no šo noteikumu 8.1. un 8.4.punktā norādītā finansējuma:
		1. procentu likme, kas ir vienāda ar kredītiestādes ilgtermiņa kredītam vai finanšu līzingam pievienoto gada procentu likmi, bet ne mazāk kā 2.5%;
		2. Valsts Kases resursu cena.
	2. aizdevumiem, kas tiek finansēti no šo noteikumu 8.3.punktā norādītā finansējuma:
		1. procentu likme, kas ir vienāda ar kredītiestādes ilgtermiņa kredītam vai finanšu līzingam pievienoto gada procentu likmi, bet ne mazāk kā 2.5%;
		2. Valsts Kases resursu cena;
		3. sabiedrības Altum noteiktais riska piecenojums, kas ir 1% līdz 5%.
25. **Paralēlo aizdevumu saņemšanas nosacījumi**
26. Lai saņemtu paralēlo aizdevumu, saimnieciskās darbības veicējs pirms ieguldījuma projekta īstenošanas uzsākšanas iesniedz sabiedrībā Altum aizdevuma pieteikumu un biznesa plānu, kas satur projekta aprakstu, mārketinga stratēģiju, produkta aprakstu, informāciju par plānoto naudas plūsmu un citu sabiedrības Altum pieprasīto informāciju, kas ir nepieciešama šajā punktā minēto dokumentu precizēšanai un pamatošanai.
27. Saimnieciskās darbības veicējs pirms paralēlā aizdevuma piešķiršanas iesniedz sabiedrībā Altum informāciju par saimnieciskās darbības veicēja iepriekš saņemto atbalstu ieguldījumu projektiem un saņemto *de minimis* atbalstu, kā arī informāciju par iesniegtajiem pieteikumiem par atbalsta saņemšanu sākotnējiem ieguldījumiem citu atbalsta programmu vai individuālo atbalsta projektu ietvaros, par kuriem atbildīgā institūcija vēl nav pieņēmusi lēmumu par atbalsta piešķiršanu vai atteikumu.
28. Šo noteikumu ietvaros paralēlo aizdevumu nevar saņemt, ja saimnieciskās darbības veicējs ir beidzis to pašu vai līdzīgu darbību Eiropas Ekonomikas zonā divu gadu laikā pirms paralēlā aizdevuma pieteikuma iesniegšanas vai tam pieteikuma iesniegšanas brīdī ir konkrēti plāni izbeigt šādu darbību ne vēlāk kā divu gadu laikā no dienas, kad attiecīgajā reģionā pabeigts sākotnējais ieguldījums, kuram tiek prasīts atbalsts.
29. Ikvienu sākotnējo ieguldījumu, kuru atbalsta saņēmējs ir sācis triju gadu laikā no dienas, kad ir sākti darbi pie cita atbalstītā ieguldījuma, tajā pašā statistiski teritoriālo vienību klasifikācijas (NUTS) III līmeņa reģionā, uzskata par daļu no vienota ieguldījuma projekta. Ja šis vienotais ieguldījumu projekts ir lielais ieguldījumu projekts saskaņā ar Regulas Nr.651/2014 2.panta 52.punktu, atbalstu šo noteikumu ietvaros nepiešķir, ja vienotā ieguldījumu projekta attiecināmo izmaksu kopsumma pārsniedz 50 miljonus *euro.*
30. Saimnieciskās darbības veicējs paralēlo aizdevumu šo noteikumu ietvaros var saņemt, ja tiek ievēroti Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 1. panta 5. punkta nosacījumi
31. Paralēlo aizdevuma līgumu noslēgšanas termiņš ir 2020.gada 31.decembris.

**IV. Subsīdijas ekvivalenta aprēķināšana un atbalsta kumulācija**

1. Subsīdijas ekvivalents paralēlajiem aizdevumiem ir vienāds ar saimnieciskās darbības veicējam piešķirtā paralēlā aizdevuma apmēru.
2. Atbalstu, kas piešķirts, pamatojoties uz šiem noteikumiem, var apvienot ar citu valsts atbalstu, kura attiecināmās izmaksas nav nosakāmas, nepārsniedzot šajos noteikumos paredzēto finansējuma intensitāti un apmēru, un nepārsniedzot maksimālā publiskā finansējuma apmēru, vai maksimālo robežvērtību, kas noteikta citā valsts atbalsta programmā, individuālā atbalsta projektā vai Eiropas Komisijas lēmumā.
3. Piešķirto finansējumu šajos noteikumos noteiktajām attiecināmajām izmaksām var apvienot ar citas atbalsta programmas vai individuālā atbalsta projekta ietvaros piešķirto finansējumu, tai skaitā ar *de minimis* atbalstu, ievērojot nosacījumu, ka šo noteikumu ietvaros piešķirtais finansējums kopā ar citas atbalsta programmas vai individuālā atbalsta projekta ietvaros piešķirto finansējumu nepārsniedz maksimāli pieļaujamo reģionālā finansējuma intensitāti:
	1. sīkajiem (mikro) vai mazajiem komersantiem – 55 %;
	2. vidējiem komersantiem – 45 %;
	3. lielajiem komersantiem – 35 %.
4. Šo noteikumu ietvaros piešķirto ERAF finansējumu nedrīkst apvienot ar citu valsts atbalstu par vienām un tām pašām attiecināmajām izmaksām gadījumā, ja izmaksas tiek finansētas no Eiropas Savienības fondu līdzekļiem vai Norvēģijas finanšu instrumenta ietvarā saņemtā finansējuma.
5. Atbalsta kumulācijas gadījumā ieguldījumu veikšanu atbalsta saņēmējs uzsāk tikai pēc tam, kad visas iesaistītās institūcijas ir pieņēmušas lēmumu par atbalsta sniegšanu ieguldījumu projektam.

**V Atbalsta uzskaite**

1. Sabiedrība Altum nodrošina šo noteikumu ietvaros sniegtā atbalsta un informācijas uzskaiti, kas apliecina, ka atbalstu saskaņā ar šiem noteikumiem nav saņēmuši saimnieciskās darbības veicēji, kas atbilst šo noteikumu 22.punktā noteiktajiem nosacījumiem. Minēto uzskaiti sabiedrība Altum glabā 10 gadus no dienas, kad šo noteikumu ietvaros ir piešķirts pēdējais atbalsts, un pēc pieprasījuma informāciju iesniedz Eiropas Komisijā.
2. Saimnieciskās darbības veicēji informāciju par šo noteikumu ietvaros saņemto atbalstu glabā 10 gadus kopš dienas, kad ir saņemts atbalsts.
3. Sabiedrība Altum nodrošina informācijas publicēšanu par šo noteikumu ietvaros izsniegto atbalstu atbilstoši Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 9.panta 1. un 4.punktos noteiktajam.

**VI Noslēguma jautājums**

1. Sabiedrība Altum var uzsākt aizdevumu pieteikumu pieņemšanu šo noteikumu ietvaros ar 2016.gada 1.jūniju.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza: valsts sekretārs J.Stinka

20.06.2016 12:27

2780

Elīna Dlohi

67013082, Elina.Dlohi@em.gov.lv